stanford-oval/wikipedia huggingface dataset:
Ever Given
Onnettomuudet > Suez

Ever Given juuttui 23. maaliskuuta 2021 Suezin kanavaan poikittain ja esti liikenteen kanavan kautta. Laivan ajautuessa karille alueella oli hiekkamyrsky ja kova tuuli. Laivan kyydissä oli 18 300 rahtikonttia, joiden arvoksi laskettiin 775 000 000 dollaria. Kolme konteista kuului suomalaiselle S-ryhmälle. Ever Givenin laskettiin pidätelleen 9,6 miljardin dollarin arvosta kauppaa päivässä.
Alus saatiin irti iltapäivällä 29. maaliskuuta 2021, ja se pääsi liikkumaan omin voimin. Pääsyä kanavan läpi jonotti yli 400 alusta, jotka pääsivät jatkamaan matkaa niin, että laivasuma saatiin puretuksi 3. huhtikuuta 2021.
Onnettomuudesta on levinnyt laajalle valeuutinen, jossa onnettomuudesta syytetään Marwa Elselehdaria, vaikka hän oli tuolloin satojen kilometrien päässä kanaalista.
Onnettomuuden jälkeen Egyptin viranomaiset takavarikoivat Ever Given -aluksen, koska sen omistajan kanssa ei päästy sopuun tukoksen aiheuttamien kulujen korvaamisesta. Alus odotti riidan ratkeamista ankkurissa Suezin kanavan Isolla Katkerajärvellä.
Vasta 7.7.2021 se pääsi jälleen matkaan. 29.7.2021 se saapui määränpäähänsä Rotterdamiin, jossa satama alkoi järjestää turistikierroksia kuuluisaksi tulleen aluksen vierellä.
Myöhemmin aluksen omistajat ovat käyneet oikeutta pelastustoimia suorittanutta SMIT Salvage BV  -yhtiötä vastaan ja kieltäytyneet maksamasta yhtiölle sen vaatimaa palkkiota.
Aiheesta muualla

Kuvia tai muita tiedostoja aiheesta Ever Given Wikimedia Commonsissa
Satelliittikuvassa Ever Given Suezin kanavassa maaliskuussa 2021.
FS Tonnant (1880)

| Tonnant |
| --- | --- |
 Tonnant

Aluksen vaiheet
Rakentaja:  Arsenal de Rochefort
Kölinlasku:  tammikuu 1875
Laskettu vesille:  1880
Palveluskäyttöön:  1884
Poistui palveluskäytöstä:  1901
Tekniset tiedot
Uppouma:  5 010 t
Pituus:  73,76 m
Leveys:  17,80 m
Syväys:  5,26 m
Koneteho:  2 000 ihp
Nopeus:  11,6 solmua
Miehistöä:  175
Aseistus
Aseistus:  2 × 13,4"/18 Mle 1875 -tykkiä 8 × 37 mm tykkiä
Tonnant oli Ranskan laivaston vuonna 1880 vesillelaskettu rannikkopanssarilaiva.
Valmistus

Alus tilattiin Rochefortin laivastontelakalta, missä köli laskettiin tammikuussa 1875. Alus laskettiin vesille vuonna 1880 ja otettiin palvelukseen vuonna 1884.
Palvelus

Tonnant poistettiin alusluettelosta vuonna 1901.
Frans Sumelius

Frans Petter Wihelm Sumelius (8. heinäkuuta 1843 Pirkkala – 23. marraskuuta 1893 Tampere) oli suomalainen kauppias, pankinjohtaja ja valtiopäivämies.
Sumeliuksen vanhemmat olivat kappalainen Petter-Johan Sumelius ja Johanna Ulrika Söderberg. Sumelius kävi jonkin aikaa yläalkeiskoulua, harjoitteli kaupan alaa Porissa ja tuli 1859 töihin veljensä Gustaf Oskar Sumeliuksen liikkeeseen Tampereelle. Oltuaan liikkeen osakkaana 1866–1875 Sumelius perusti oman kaupan. Hän johti myös Pohjoismaiden Osakepankin Tampereen asiaimistoa vuodesta 1875. Sumeliuksella oli monia kunnallisia ja muita luottamustehtäviä, hän oli Tampereen kaupunginvaltuuston jäsen 1876–1893 ja toimi myös valtuuston puheenjohtajana. Sumelius oli porvarissäädyssä Tampereen edustaja valtiopäivillä 1885, 1888 ja 1891.
Fargo (televisiosarja)

| Fargo |
| --- | --- |

Tyyli:   rikosdraama  musta komedia  antologia 
Kestoaika:  48–68 minuuttia
Luoja(t):  Noah Hawley
Perustuu:  Joel ja Ethan Coenin elokuvaan Fargo
Pääosissa:   Billy Bob Thornton  Allison Tolman  Colin Hanks  Martin Freeman  Kirsten Dunst  Patrick Wilson  Jesse Plemons  Jean Smart  Ted Danson  Carrie Coon  Michael Stuhlbarg  Mary Elizabeth Winstead  David Thewlis  Ewan McGregor  Chris Rock  Jessie Buckley  Jason Schwartzman  Ben Whishaw  Jack Huston 
Alkuperämaa:  Yhdysvallat
Alkuperäiskieli:  englanti
Verkko:   FX  HBO Nordic  Hero
Esitetty:   2014-04-1515. huhtikuuta 2014 –   2014-11-1010. marraskuuta 2014 – jatkuu edelleen
Tuotantokausia:  5
Jaksoja:  51 (luettelo jaksoista)
Tuotanto
Tuottaja(t):   Kim Todd  Chad Oakes  Michael Frislev 
Vastaava(t) tuottaja(t):   Noah Hawley  Warren Littlefield  Joel Coen  Ethan Coen  Adam Bernstein  Geyer Kosinski 
Kuvaaja(t):  Matthew J. Lloyd
Aiheesta muualla
IMDb 
Fargo on yhdysvaltalainen rikosdraamasarja, jonka on luonut Noah Hawley. Fargo alkoi FX-kanavalla 15. huhtikuuta 2014. Suomessa sarjaa esittää Hero ja HBO Nordic. Fargo perustuu Coenin veljesten samannimiseen elokuvaan vuodelta 1996. Coenin veljekset ovat toimineet sarjan tuottajina. Sarjan pääosissa ensimmäisellä kaudella ovat Billy Bob Thornton, Allison Tolman, Colin Hanks ja Martin Freeman.
Tuotantokaudet

| Kausi | Kausi | Jaksot | Ensiesitys> Avausjakso | Ensiesitys> Päätösjakso |
| --- | --- | --- | --- | --- |
|  | 1 | 10 | 15. huhtikuuta 2014 | 17. kesäkuuta 2014 |
|  | 2 | 10 | 12. lokakuuta 2015 | 14. joulukuuta 2015 |
|  | 3 | 10 | 19. huhtikuuta 2017 | 21. kesäkuuta 2017 |
|  | 4 | 11 | 27. syyskuuta 2020 | 29. marraskuuta 2020 |
|  | 5 | 10 | 21. marraskuuta 2023 | 16. tammikuuta 2024 |
Kausi 1

Tammikuussa 2006 palkkamurhaaja Lorne Malvo (Billy Bob Thornton) ohittaa Bemidjin (Minnesota) ja saa aikaan väkivallan vyöryn. Tapahtumien keskiöön joutuu tahtomattaan nössö vakuutusmyyjä Lester Nygaard (Martin Freeman). Varaseriffi Molly Solverson (Allison Tolman) ja konstaapeli Gus Grimly (Colin Hanks) naapurikaupunki Duluthista yhdistävät voimansa selvittääkseen joukon murhia joiden he uskovat liittyvän Malvoon ja Nygaardiin.
Kausi 1 > Näyttelijät > Pääosissa

| 0 | 1 | 2 |
| --- | --- | --- |
|  Billy Bob Thornton  | … |  Lorne Malvo   |
|  Allison Tolman  | … |  Varaseriffi Molly Solverson   |
|  Colin Hanks  | … |  Konstaapeli Gus Grimly   |
|  Martin Freeman  | … |  Lester Nygaard   |
Kausi 1 > Näyttelijät > Sivurooleissa

| 0 | 1 | 2 |
| --- | --- | --- |
|  Bob Odenkirk  | … |  Poliisipäällikkö Bill Oswalt   |
|  Adam Goldberg  | … |  Mr. Numbers   |
|  Russell Harvard  | … |  Mr. Wrench   |
|  Oliver Platt  | … |  Stavros Milos   |
|  Glenn Howerton  | … |  Don Chumph   |
|  Jordan Peele  | … |  Webb Pepper   |
|  Keegan-Michael Key  | … |  Bill Budge   |
|  Joey King  | … |  Greta Grimly   |
|  Keith Carradine  | … |  Lou Solverson   |
|  Kate Walsh  | … |  Gina Hess   |
|  Atticus Mitchell  | … |  Mickey Hess   |
|  Liam Green  | … |  Moe Hess   |
|  Julie Ann Emery  | … |  Ida Thurman   |
|  Tom Musgrave  | … |  Bo Munk   |
|  Rachel Blanchard  | … |  Kitty Nygaard   |
|  Joshua Close  | … |  Chazz Nygaard   |
|  Kelly Holden Bashar  | … |  Pearl Nygaard   |
|  Susan Park  | … |  Linda Park   |
|  Gary Valentine  | … |  Deputy Knudsen   |
Kausi 2

Sarjan luojan Noah Hawleyn mukaan toinen kausi käsittelee tapahtumia 1979 Sioux Fallsissa (Etelä-Dakota), mihin sarjan ensimmäisellä kaudella monesti viitattiin; nuori Lou Solverson ja Mollyn äiti tulevat olemaan siinä.
Kausi 2 > Näyttelijät > Pääosissa

| 0 | 1 | 2 |
| --- | --- | --- |
|  Kirsten Dunst  | … |   Peggy Blomquist   |
|  Patrick Wilson  | … |   Lou Solverson   |
|  Jesse Plemons  | … |   Ed Blomquist   |
|  Jean Smart  | … |   Floyd Gerhardt   |
|  Ted Danson  | … |   Seriffi Hank Larsson   |
Kausi 2 > Näyttelijät > Sivurooleissa

| 0 | 1 | 2 |
| --- | --- | --- |
|  Jeffrey Donovan  | … |   Dodd Gerhardt   |
|  Rachel Keller  | … |   Simone Gerhardt   |
|  Nick Offerman  | … |   Karl Weathers   |
|  Brad Garrett  | … |   Joe Bulo   |
|  Kieran Culkin  | … |   Rye Gerhardt   |
|  Bokeem Woodbine  | … |   Mike Milligan   |
|  Angus Sampson  | … |   Bear Gerhardt   |
|  Keir O'Donnell  | … |   Ben Schmidt   |
|  Bruce Campbell  | … |   Ronald Reagan   |
|  Michael Hogan  | … |   Otto Gerhardt   |
|  Cristin Milioti  | … |   Betsy Solverson   |
|  Adam Arkin  | … |   Hamish Broker   |
|  Zahn McClarnon   | … |   Hanzee Dent   |
Kausi 3 > Näyttelijät > Pääosissa

| 0 | 1 | 2 |
| --- | --- | --- |
|  Carrie Coon  | … |   Gloria Burgle   |
|  Michael Stuhlbarg  | … |   Sy Feltz   |
|  Mary Elizabeth Winstead  | … |   Nikki Swango   |
|  David Thewlis  | … |   V.M. Vargas   |
|  Ewan McGregor  | … |   Emmit Stussy / Ray Stussy   |
Vastaanotto

Sarja sai yhteensä 18 Emmy-ehdokkuutta muun muassa parhaasta minisarjasta tai televisioelokuvasta, ohjauksesta ja käsikirjoituksesta. Martin Freeman ja Billy Bob Thornton saivat ehdokkuudet parhaasta miespääosasta minisarjassa tai televisioelokuvassa ja Colin Hanks parhaasta miessivuosasta minisarjassa tai televisioelokuvassa. Allison Tolman sai ehdokkuuden parhaasta naissivuosasta minisarjassa tai televisioelokuvassa.
Fargo palkittiin parhaan minisarjan tai televisioelokuvan sekä parhaan minisarjan tai televisioelokuvan miespääosan Golden Globella (Billy Bob Thornton).
Aiheesta muualla

Fargo Internet Movie Databasessa (englanniksi)
Essi Kesti

| Essi Kesti> Henkilötiedot |
| --- | --- |
Syntynyt: 3. heinäkuuta 1998 (ikä 26)
Kansalaisuus:   Suomi
Pesäpalloilija
Aktiivisena:  2017-
Ulkopelipaikka:  kolmospolttaja
Sisäpelirooli:  etenijä tai vaihtaja
Seura:  Fera
Sarja:  Superpesis
Pelaajaura
Junioriseurat
2013-2016:  Kempeleen Kiri
Ammattilaisjoukkueet
2017-:  Kempeleen Kiri Fera
Essi Kesti (s. 3. heinäkuuta 1998) on suomalainen pesäpalloilija.
Kesti edustaa Superpesiksessä pelaavaa Rauman Feraa. Hän on edustanut Superpesiksessä myös kasvattajaseuraansa Kempeleen Kiriä. Hän pelaa ulkokentällä kolmospolttajana ja sisäpelissä etenijänä tai vaihtajana. Kesti on pelannut yhden naisten Itä-Länsi-ottelun vuonna 2021. Kesti on pelannut 166 Superpesiksen runkosarjan ottelua. Näissä otteluissa hän on lyönyt 11 kunnaria ja 28 tavallista juoksua, tuonut 109 juoksua ja kerännyt 555 kärkilyöntipistettä. Kesti on pelannut 25 Superpesiksen ylempien pudotuspelien ottelua. Näissä otteluissa hän on tuonut yhdeksän juoksua ja kerännyt 55 kärkilyöntipistettä. Tilastot päivitetty kauden 2023 jälkeen.
Emmanuel Lewis

Emmanuel Lewis 1987
Emmanuel Lewis (s. 9. maaliskuuta 1971) on yhdysvaltalainen näyttelijä. Hänet muistetaan parhaiten nimiroolista televisiosarjassa Webster (1983–1989).
Lewis syntyi New Yorkin Brooklynissä ja valmistui Clark Atlanta Universitysta. Vaikka hänen maineensa perustuu pitkälti hänen urasaavutuksiinsa lapsuus- ja nuoruusiällä, hän on jatkanut näyttelemistä aikuisuuteensa asti. Lewis oli vuosien 1984–1987 aikana neljästi ehdolla Young Artist Awardin saajaksi ja voitti neljä People's Choice Awardia.
Lewis on tuntemattomista syistä epätavallisen lyhyt, vain 1,30 metrin mittainen.
Aiheesta muualla

Emmanuel Lewis Internet Movie Databasessa. (englanniksi)
Wikimedia Commonsissa on kuvia tai muita tiedostoja aiheesta .
Essi Hellstén

Essi Hellstén (s. 11. kesäkuuta 1990 Uusikaupunki) kruunattiin Suomen Neidoksi 2. syyskuuta 2007. Hellstén asettui ehdolle kunnallisvaaleissa 2008. Hän oli kokoomuksen ehdokkaana Uudessakaupungissa, ja sai 29 ääntä yltäen näin varavaltuutetuksi. Hellstén osallistui Suomen Huippumalli haussa -ohjelmaan vuonna 2009.
Vuonna 2010 hän oli mukana Miss Suomi -kilpailun finaalissa, mutta ei yltänyt kärkikolmikkoon.
Emmanuel Maurel

| Emmanuel Maurel |
| --- | --- |

Euroopan parlamentin jäsen
 1.7.2014–15.7.2024  
Ryhmä:  GUE/NGL-ryhmä S&D-ryhmä (2014–2018)
Henkilötiedot
Syntynyt: 10. toukokuuta 1973 (ikä 51) Epinay sur Seine, Ranska
Kansalaisuus:  ranskalainen
Tiedot
Puolue:  Gauche républicaine et socialiste
Muut puolueet:  Sosialistinen puolue (2014–2019)
Aiheesta muualla
emmanuelmaurel.eu
Emmanuel Maurel (s. 10. toukokuuta 1973 Epinay sur Seine, Ranska) on ranskalainen vasemmistopoliitikko. Maurel edustaa  Gauche républicaine et socialiste-puoluetta. Aikaisemmin hän on edustanut sosialistista puoluetta. Maurel toimi Euroopan parlamentin jäsenenä vuosina 2014–2024. Hän edusti Euroopan parlamentissa nykyisin vasemmistoryhmää.
Aiheesta muualla

Kuvia tai muita tiedostoja aiheesta Emmanuel Maurel Wikimedia Commonsissa
Emmanuel Maurel Euroopan parlamentin jäsenet. Euroopan parlamentti.
Ekorosk

| Ab Ekorosk Oy |
| --- | --- |
Yritysmuoto:  osakeyhtiö
Perustettu:  1990
Kotisivu:  www.ekorosk.fi
Infobox OKVirheellinen NIMI-arvo: 
Ab Ekorosk Oy on kymmenen kunnan omistama jätehuoltoyhtiö, jonka tehtävänä on järjestää alueen jätehuolto lain mukaisesti. Vuonna 1990 perustetun yhtiön osakaskunnat ovat Evijärvi, Kauhava, Kaustinen, Kokkola, Kruunupyy, Luoto, Pedersören kunta, Pietarsaari, Uusikaarlepyy ja Veteli.
Aiheesta muualla

Ekorosk Oy (Arkistoitu – Internet Archive)
Emmanuel Mayuka

| 0 | 1 | 2 |
| --- | --- | --- |

Henkilötiedot
Syntymäaika: 21. marraskuuta 1990 (ikä 33)
Syntymäpaikka: Kabwe, Sambia
Pelipaikka: hyökkääjä
Pituus: 176 cm
Seura
Seura:  Southampton
Pelinumero: 24
Seurat
| Vuodet | Seura | O (M) |
| 2006–2008 2008–2010 2010–2012 2012– |  Kabwe Warriors  Maccabi Tel Aviv  Young Boys  Southampton | 26 (7) 41 (8) 62 (20) 7 (0) |
Maajoukkue
| 2007– |  Sambia | 38 (10) |
 Seurajoukkueuran tilastot kattavat vain kansalliset sarjat, päivitetty 22. joulukuuta 2012.  Maajoukkueuran tilastot päivitetty 14. marraskuuta 2012.
| Mitalit> Maa:   Sambia.Miesten jalkapallo.AM-kilpailut  | Mitalit> Maa:   Sambia.Miesten jalkapallo.AM-kilpailut  | Mitalit> Maa:   Sambia.Miesten jalkapallo.AM-kilpailut  | Maa:   Sambia> Miesten jalkapallo. |
| --- | --- | --- | --- |
|  Kultaa | Gabon-Päiväntasaajan Guinea 2012 | Jalkapallo |  |
Emmanuel Mayuka (s. 21. marraskuuta 1990 Kabwe, Sambia) on sambialainen jalkapalloilija. Hyökkääjänä pelaava Mayuka edustaa Englannin Valioliigassa pelaavaa Southamptonia.
Maajoukkueura

Mayuka on pelannut Sambian maajoukkueessa vuodesta 2007 lähtien. Hän on pelannut kolmissa Afrikan-mestaruuskisoissa vuosina 2008, 2010 ja 2012. Vuoden 2012 kisoissa Mayuka voitti kisojen maalikuninkuuden yhdessä kuuden muun pelaajan kanssa.
Gianni Alemanno

Gianni Alemanno
Giovanni "Gianni" Alemanno (s. 3. maaliskuuta 1958 Bari, Italia) on italialainen Vapauden kansa -puolueen poliitikko. Vuosina 2001–2006 Alemanno oli Italian maatalousministeri Silvio Berlusconin toisessa ja kolmannessa hallituksessa. Hän toimi Rooman 63. pormestarina 28. huhtikuuta 2008 – 13. kesäkuuta 2013.
Esa Koukkari

Esa Johannes Koukkari (s. 22. syyskuuta 1938 Vieremä) on suomalainen rakennusmestari ja kirjailija.
Koukkari suoritti Kansanvalistusseuran kirjeopiston kautta keskikoulun ja lukio-opintoja. Hän valmistui rakennusmestariksi 1963 Oulun teknillisestä koulusta. Hän oli opiskeluaikanaan rakennusten korjaustöiden työnjohtajana valtion rautateillä. Valmistuttuaan Koukkari oli työssä Hyvinkään kaupungin suunnitteluosastolla vuoteen 1970 saakka ja sen jälkeen hän oli Valmisbetoni Serimaa & kumppanien (myöhemmin Partek) palveluksessa. Esa Koukkari oli viimeksi työssä piirisihteerinä Rakennusteknisten ammattiliitossa vuodesta 1976 aina eläkkeelle jäämiseensä saakka 1998. Hän on ollut mukana Ylä-Savon kirjailijayhdistys Panu ry:n toiminnassa.
Esa Koukkari on kirjoittanut tietokirjoja, sukututkimuksia ja kaksiosaisen romaanin Koukkarin suvun vaiheista.
Teoksia

Rakentajat rajantakaiset. Rakennusalan kustantajat, Helsinki 1998
Kodasta kualaan, pertistä kerkaan : asuinrakennusten historiaa ja matkakuvia sukukansojemme mailta. Rakennusalan kustantajat - Kustantajat Sarmala, Helsinki 2003
Maasta, kivestä ja puusta : Karpaattien laitamien unkarilaista menneisyyttä. Rakennusalan kustantajat - Kustantajat Sarmala, Helsinki 2005
Kärkkäisiä Kiuruveden Sulkavalta : Mustinmäen Matti Johanneksenpojan jälkeläisiä ; koonnut Esa Koukkari. Tekijä, Hyvinkää 2007
Oulujärven Koukkareita : Juho Matinpoika Koukkarin jälkipolvet Säräisniemen Otermalta : Juho Laurinpoika Koukkarin jälkipolvet Kiuruveden Lapinsalosta ; koonnut Esa Koukkari. Tekijä, Hyvinkää 2007
Sukupuumme juuret. Tekijä, Hyvinkää 2008
Verenperintö : historiallistaustainen sukukertomus. I osa, Aika nuijasodasta Suomen sotaan. Mediapinta, Tampere 2011
Verenperintö : historiallistaustainen sukukertomus. II osa, Autonomian aika ja itsenäisen Suomen vuodet jatkosotaan. Mediapinta, Tampere 2011
RAL se oli minun rattoni ja työni. Mediapinta, Tampere 2015
Toimituksia

Päivämies palkan saa : näköaloja Antti Koukkarin elämään ; toimittaneet Esa Koukkari ja Ari-Pekka Palola. Suomen rauhanyhdistysten keskusyhdistys, Oulu 2004
Gianni Ambrosio

Gianni Ambrosio

Gianni Ambrosio (s. 23. joulukuuta 1943) on italialainen roomalaiskatolinen piispa. Hänet vihki papiksi Vercellin arkkihiippakuntaan Albino Mensa 7. heinäkuuta 1968. Hän sai 22. joulukuuta 2007 nimityksen Piacenza-Bobbion hiippakunnan piispaksi, ja piispaksi konsekroinnin suoritti 16. helmikuuta 2008 Tarcisio Bertone, jota avustivat Luciano Monari ja Enrico Masseroni.
Gettysburgin taistelu

Gettysburgin taistelu käytiin 1.–3. heinäkuuta 1863 Yhdysvaltain sisällissodassa. Unionin voittoon päättynyttä taistelua pidetään yleensä sodan käännekohtana.
Taustaa

Kesäkuun lopulla 1863 George Meaden johtamat pohjoisvaltioiden eli unionin ja Robert E. Leen johtamat etelävaltioiden eli konfederaation joukot olivat kerääntyneet Gettysburgin lähistölle. Kenraali Lee oli johtanut konfederaation joukot kauas pohjoisvaltioiden alueelle, Pennsylvaniaan asti. Voittoisa armeija oli kuitenkin autuaan tietämätön siitä, että lähistöllä oli myös runsaasti unionin sotilaita. Mutta kun pieni joukko konfederaation miehiä uskaltautui kaupunkiin asti, unionin sotilaat ajoivat heidät pakosalle. Pohjoisvaltioiden joukot leiriytyivät kaupungin ulkopuolelle ja 1. heinäkuuta 1863 alkoi Yhdysvaltain sisällissodan verisin taistelu.
Taistelu

Taistelua käytiin ankarasti Gettysburgin länsi- ja pohjoispuolella, mutta sen verran kaukana kaupungista, että siviiliväestö oli suhteellisen hyvässä turvassa. Pohjoisvaltioiden upseerit ratsastivat ympäri kaupunkia ja kehottivat ihmisiä pysymään poissa pääkaduilta. Lopulta unionin joukoille kävi selväksi, etteivät he kyenneet pitämään puoliaan etelävaltioiden sotilaita vastaan, ja he juoksivat suojaan kaupungin eteläpuolella sijaitseville kukkuloille. Konfederaation joukot eivät seuranneet perässä, sillä kenraali Lee ei ollut vielä saanut kootuksi kaikkia joukkojaan eikä pitänyt turhien riskien ottamista tarpeellisena.
Unioni ei kuitenkaan aikonut antaa periksi. Yöllä käytiin joitakin pieniä kahakoita joukkojen välillä, ja aamulla molemmat joukot olivat valmiina suureen taisteluun. Armeijat sotivat pitkin päivää, ja Gettysburgiin virtasi haavoittuneita sotilaita. Raskaista miestappioista huolimatta unionin joukot saivat pidettyä asemansa. 3. heinäkuuta oli koko sisällissodan verisin päivä, kun konfederaation sotilaat ryhtyivät rynnäkköön 12 000 miehen voimin vallatakseen unionin joukkojen tärkeän aseman. Tämä tapaus on tullut tunnetuksi Pickettin hyökkäyksenä. Tunnin aikana kaatui 5 000 sotilasta, ja konfederaation tappiot olivat niin mittavat, että Leen oli pakko perääntyä.
Gettysburgin taistelun 1. päivä.
Gettysburgin taistelun 2. päivä.
Gettysburgin taistelun 3. päivä.
Gettysburg heinäkuussa 1863.
Gettysburgin taistelukenttä. Palmer 1916.
Gettysburgin taistelun satavuotispostimerkki vuodelta 1963.
Wikimedia Commonsissa on kuvia tai muita tiedostoja aiheesta .
Ganeshwar-Jodhpuran kulttuuri

Ganeshwar-Jodhpuran kulttuuri oli kuparikautinen perinne noin 2900-1900 eaa. Luoteis-Intiassa. Se sijaitsi Aravalli-vuorilla jokien varsilla.  Ihmiset louhivat täällä kuparia Indus-kulttuuriin vietäväksi. 
Ganeshwar sijaitsee koilliseen tunnetummasta kuparikulttuurista, Ahar-Banasin kulttuurista.
Kulttuuri

Kulttuuria luonnehti viillelty keramiikka, kuviokeramiikka (reserved slip ware RSW), kolmiomaiset kuparinuolenkärjet ja litteät kuparikirveet. Löytöpaikkoja Ganeshwar, Jodhpura. Kulttuurissa oli vaikutteita mm Harappan ja Margianan kulttuureista.
Muita tuon ajan kulttuureja olivat mm. Harappan kulttuuri, Ahar-Banasin kulttuuri, Kayathan kulttuuri, Okralla maalattu keramiikka.
Kaudet

Ganeshwarin kerrostumat
3800 I
2800 II
2000 III
Toinen jako
Varhainen 3000-2200
Keski 2200-1800
Myöhäinen 1800-, Malwan kulttuurin aikalainen, ennen vuotta 900 saapui punamusta keramiikka
Käännös suomeksi
FS Tempête (1925)

| Tempête |
| --- | --- |

Aluksen vaiheet
Rakentaja:  Anciens Chantiers Dubigeon, Nantes
Kölinlasku:  3. joulukuuta 1923
Laskettu vesille:  21. helmikuuta 1925
Palveluskäyttöön:  28. syyskuuta 1926
Poistui palveluskäytöstä:  poistettu alusluettelosta helmikuussa 1950
Tekniset tiedot
Uppouma:  1 320 t (standardi) 1 730 t (kuormattu)
Pituus:  106 m
Leveys:  10,1 m
Syväys:  4,3 m
Koneteho:  31 000 shp
Nopeus:  33 solmua
Miehistöä:  145
Aseistus
Aseistus:  4 x 130 mm Mle 1919 -tykkiä 1 x 75 mm Mle 1927 -ilmatorjuntatykki 4 x 13,2 mm ilmatorjuntakonekivääriä 6 x 550 mm Mle 1923 torpedoputkea 2 x syvyyspomminheitintä
Tempête oli Ranskan laivaston 1925 vesille laskettu Bourrasque-luokan hävittäjä toisessa maailmansodassa.
Valmistus

Alus tilattiin Nantesista Anciens Chantiers Dubigeonilta, missä köli laskettiin 3. joulukuuta 1923. Alus laskettiin vesille 21. helmikuuta 1925 ja otettiin palvelukseen 28. syyskuuta 1926.
Palvelus

Aluksen 75 millimetrin ilmatorjuntatykki vaihdettiin 1930-luvun alussa kahteen 37 millimetrin ilmatorjuntatykkiin, jolloin tulinopeus nousi merkittävästi kantaman kustannuksella.
Alus poistettiin alusluettelosta helmikuussa 1950.
Erkki Valovirta

Turun läntistä ylioppilaskylää.
Erkki Rainer Valovirta (23. toukokuuta 1942 Helsinki – 15. tammikuuta 2015 Helsinki) oli suomalainen arkkitehti. Yksi hänen merkittävimmistä töistään on Turun ylioppilaskylän läntinen osa, jonka hän suunnitteli yhdessä arkkitehti Jan Söderlundin kanssa. Alueen rakentamiseksi järjestettiin arkkitehtikilpailu, jonka Söderlund ja Valovirta voittivat vuonna 1967. Ylioppilaskylä toteutettiin vuosina 1969–1979 ja se kuuluu Museoviraston määrittelemiin Suomen valtakunnallisesti merkittäviin rakennettuihin kulttuuriympäristöihin. Ylioppilaskylä edustaa konstruktiivista arkkitehtuuria. Valovirta oli suunnittelukilpailun aikaan vielä arkkitehtiylioppilas, hän valmistui arkkitehdiksi 1969.
Söderlundin ja Valovirran suunnitelmien pohjalta toteutettiin myös Hotelli Rantasipi Yyteri (1974), nykyinen Yyterin kylpylähotelli. Arkkitehtikaksikko osallistui lisäksi muutamiin muihin arkkitehtikilpailuihin, joista tuli kärkisijoituksia ja lunastuksia.
Valovirta aloitti oman toimiston 1983. Hänen suunnittelutöitään ovat muun muassa Hämeen lääninvankilan 1992 ja Mikkelin maakunta-arkiston lisärakennus vuodelta 1997, sekä Kouvola-talo (1982 ja 1987). Vantaan Tikkurilaan vuonna 1988 valmistunut kolmikerroksinen, korttelipihaa ympäröivä asuintalo Neilikkapiha sai Rakennuskunta Hakan arkkitehtuuripalkinnon.